### Beslutningstema

Det skal i denne sag besluttes, om projektforslaget fra [adresse] om udvidelse af deres forsyningsområde skal godkendes på vilkår.

### Historik

Der er blevet lavet en betinget godkendelse af forvaltningen den 25. februar 2022 for projektforslaget, som blev gjort muligt af Kommunalbestyrelsen på dens møde den 30. juni 2021. Den betingede godkendelse kan kun anvendes til at søge tilskud ved Energistyrelsens fjernvarmepulje, som er omtalt i Bekendtgørelse om tilskud til projekter vedrørende udrulning af fjernvarmedistributions nr. 2306 af 18. december 2020.

### Sagsfremstilling

[adresse] vil gerne udvide deres forsyningsområde. Det område som ønskes udvidet til, er et blandet bolig- og erhversområde ved [adresse], som i dag er naturgasopvarmet. I projektforslaget vil Bredebro Varmeværk søge tilskud ved Energistyrelsens fjernvarmepulje. Derfor har Bredebro Varmeværk fået en betinget godkendelse af projetkforslaget, og derfor vil denne godkendelse være på vilkår af at der opnås tilsagn om tilskud ved Energistyrelsens fjernvarmepulje.

Der er en række fordele ved projektforslaget. Af fordelene kan der nævnes, at der gives mulighed for at få et alternativ til naturgas og varmepumper i området og at dem som har lavet en tilkendegivelse om at de gerne vil have fjernvarme kan få det. Det er forvaltningens vurdering, at fordelene udgør et robust projekt og at der derfor indstilles til godkendelse af projektforslaget. Ved godkendelse af dette projektforslag bidrages der til opfyldelse af FN´s verdensmål 7, om bæredygtig energi.

Kurt Svendsen

Der er ikke udarbejdet en brugerøkonomisk analyse, da der kun er beregnet samfundsøkonomi på de hustande og erhverv i området, som har tilkendegivet at de gerne vil have fjernvarme. Hvis nogle flere vil have fjernvarme når projektet er kommet længere, vil det kun bidrage positivt til selskabs- og brugerøkonomien for området. Lovgivningen er i 2019 ændret så der ikke længere kan indføres tilslutningspligt for nye fjernvarmeområder.

Samfundsøkonomi

Fjernvarmen er ca. 910.000. billigere end biogas scenariet og ca. 970.000 billigere end varmepumpe alternativet. Der bliver set bort fra naturgas referencen. I de følsomhedsanalyser, som er udarbejdet, er samfundsøkonomien tilstrækkelig robust.

Nicklas Petersen

Der vil være en lavere CO2-udledning på ca. 54 ton hvert år sammenholdt med de nuværende situation med naturgas.

Tidsplan

Anlægsarbejdet forventes opstartet i sommeren 2022.

Bilag

Projektforslaget er vedlagt som bilag.

### Lovgrundlag

Bekendtgørelse af lov om varmeforsyning nr. 2068 af 16/11/2021 (Varmeforsyningsloven)

Bekendtgørelse om godkendelse af projekter for kollektive varmeforsyningsanlæg nr. 818 af 4. maj 2021 (Projektbekendtgørelsen)

Bekendtgørelse om tilskud til projekter vedrørende udrulning af fjernvarmedistributions nr. 2306 af 18. december 2020 (Fjernvarmepuljen)

### Direktøren for Teknik, Klima og Beskæftigelse indstiller,

at projektforslaget godkendes på vilkår, og

at det videresendes til Økonomiudvalget og Kommunalbestyrelsen.

### Beslutning

Indstillingen anbefales.

Frede Schou deltog ikke i mødet.